ആത്മാവിലേക്ക് ഒരു ജാലകം ശൈഖ് സുല്ത്താന് തുറന്നു ഷാര്ജ: ലബനാനിലെ ബഷരി എന്ന ഗ്രാമത്തിെന്റ വാതിലുകള് തുറന്ന് ലോകത്തെ പ്രണയത്തിെന്റ പൂന്തോട്ടമാക്കി മാറ്റിയ ഖലീല് ജിബ്രാെന്റ അധികമാരും വായിക്കാത്ത 15 കൃതികളിലേക്ക് സഹൃദയരെ ആനയിക്കുന്ന ആത്മാവിലേക്ക് ഒരു ജാലകം പ്രദര്ശനം ഷാര്ജയിലെ പുതിയ സാംസ്കാരിക സാഹിത്യ കേന്ദ്രമായ ഹൗസ് ഓഫ് വിസ്ഡത്തില് ആരംഭിച്ചു.സുപ്രീം കൗണ്സില് അംഗവും ഷാര്ജ ഭരണാധികാരിയുമായ ഡോ. ശൈഖ് സുല്ത്താന് ബിന് മുഹമ്മദ് അല് ഖാസിമി ഉദ്ഘാടനം ചെയ്തു. കവി, ചിത്രകാരന്, ശില്പി, എഴുത്തുകാരന്, തത്ത്വജ്ഞാനി, വൈദികശാസ്ത്രം, ദൃശ്യകലാകാരന് തുടങ്ങി തൊട്ടതെല്ലാം വസന്തമാക്കി മാറ്റിയ ജിബ്രാെന്റ എഴുത്തുജീവിതത്തിലെ അധികമാരും കാണാത്ത അക്ഷരങ്ങളുടെ പറുദീസയാണ് ഷാര്ജയില് തുറന്നിരിക്കുന്നത്. പ്രദര്ശനം നാലുമാസം നീളും. ആത്മാവിനൊരു ജാലകം: ജിബ്രാന് ഖലീല് ജിബ്രാന് പ്രദര്ശനം ഒായില്ഗൗഷെ, വാട്ടര് കളര്, കരി സ്കെച്ചുകള് എന്നിവയില് സൂക്ഷ്മമായി സ്ഫുടം ചെയ്തെടുത്ത കലാസൃഷ്ടികളിലൂടെയാണ് ചിത്രീകരിച്ചിരിക്കുന്നത്. ഉദ്ഘാടന ചടങ്ങില് ശുരൂക്ക് ചെയര്പേഴ്സന് ബുദൂര് അല് ഖാസിമി, യു.എ.ഇ സാംസ്കാരിക യുവജന മന്ത്രി നൂറ ബിന്ത് മുഹമ്മദ് അല് കാബി, ഷാര്ജ സാംസ്കാരിക വകുപ്പ് ചെയര്മാന് അബ്ദുല്ല അല് ഉവൈസ്, പ്രോട്ടോകോള് ആന്ഡ് ഹോസ്പിറ്റാലിറ്റി വിഭാഗം മേധാവി മുഹമ്മദ് ഉബൈദ് അല് സാബി, ഷാര്ജ ബുക്ക് അതോറിറ്റി ചെയര്മാന് അഹമ്മദ് ബിന് റാക്കാദ് അല് അംറി, യു.എ.ഇയിലെ ലബനീസ് റിപ്പബ്ലിക് അംബാസഡര് ഫൗദ് ഷെഹാബ് ദണ്ഡന് എന്നിവരും നിരവധി മുതിര്ന്ന ഉദ്യോഗസ്ഥരും പങ്കെടുത്തു.